Riigimetsa Majandamise Keskus
rmk@rmk.ee 

09.01.2024 nr 7-1/143

Muuksi küla Käsperi-Hansu kinnistu detailplaneeringu kehtestamine

Anname teada, et Kuusalu Vallavalitsus kehtestas 28.detsembril 2023 korraldusega nr 524 Teie naaberkinnistu Muuksi küla Käsperi-Hansu kinnistu (35203:001:0383) detailplaneeringu.
 
Detailplaneeringuga tehakse ettepanek eraldada 76,57 ha suurusest Käsperi-Hansu kinnistust üks elamumaa krunt (59 529 m2) elamu ning abihoonete rajamiseks. Käsperi-Hansu kinnistu asub Lahemaa rahvuspargis, Lahemaa piiranguvööndis. Käsperi-Hansu kinnistu läänekülje vahetus läheduses asub üheksa kivikalmet. Detailplaneeringu alale arheoloogiamälestisi ei jää, küll aga ulatuvad planeeringu ala läänepoolse osa tee alale osade kivikalmete kaitsevööndid. Planeeritaval alal peab kaevetöödel arvestama arheoloogiliste leidude ja arheoloogilise kultuurkihi ilmsikstuleku võimalusega. Muinsuskaitseseadusest tulenevalt  on leidja sellisel juhul kohustatud tööd katkestama, jätma leiu leiukohta ning teatama sellest Muinsuskaitseametile. Keskkonnaamet ning Muinsuskaitseamet on detailplaneeringu kooskõlastanud, samuti on detailplaneering kooskõlastatud teiste lähteülesandega ette nähtud isikute poolt.
 
Vastavalt üldplaneeringule asub planeeritav ala hajaastustuses, alvarite alal, mis on määratud detailplaneeringu kohustusega alaks. Juurdepääs kinnistule on tagatud Kuusalu-Leesi maanteelt. Detailplaneeringut menetletakse üldplaneeringule vastavana.
 
Detailplaneeringu elluviimisega ei kaasne eeldatavalt olulisi majanduslikke, sotsiaalseid ega kultuurilisi mõjusid, samuti ei kaasne olulist mõju looduskeskkonnale. 
 
Lisainfo Kadi.Raudla@kuusalu.ee või telefonil 606 6379  

Lugupidamisega

(allkirjastatud digitaalselt)
Terje Kraanvelt
Vallavanem

Maris Kirsimaa
6000 857